Zwjazkowa rada

mini|Plenarna žurla Zwjazkoweje rady

Zwjazkowa rada ( Bundesrat) je jako tak mjenowana „krajna komora“ z lěta 1949 wustawowy organ Zwjazkoweje republiki Němskeje, přez kotrež wobdźěla so zwjazkowe kraje na zakonjedawarstwje (legislatiwje) a zarjadnistwje zwjazka kaž tež w naležnosćach Europskeje unije. 

Kóždy kraj je – wotpowědujo swojeje wulkosće – přez zastupjerjow swojeho krajneho knježerstwa w zwjazkowej radźe zastupjeny. Někotre zakonje trjebaja schwalenje přez Zwjazkowu radu, zo bychu nabyli płaćiwosć. Na tamnym boku ma Zwjazkowa rada – kaž Zwjazkowy sejm – prawo, namjetować nowe zakonje abo změny wobstejacych zakonjow. Na te wašnje wobkedźbuja so zajimy krajow w politiskim tworjenju wole cyłkowneho stata. Zwjazkowa rada je tuž wuraz federalizma w Němskej.

Sydło Zwjazkoweje rady je wot lěta 2000 něhdyši pruski „knježi dom“ w Berlinje, do toho tak mjenowany „Zwjazkowy dom“ w Bonnje.

Předsyda Zwjazkoweje rady ma po protokolu štwórte najwyše zastojnstwo w Němskej po zwjazkowym prezidenće, zwjazkowym kanclerje a prezidenće Zwjazkoweho sejma. Wot 1. nowembra 2015 hač do 31. oktobra 2016 bě Stanisław Tilich jako ministerski prezident Sakskeje amtěrowacy předsyda Zwjazkoweje rady.

 Rozdźělenje sydłow 
mini|hochkant=2.5|Rozdźělenje sydłow w Zwjazkowej radźe
Rozdźělenje sydłow w Zwjazkowej radźe na kraje wotpowěduje slědowacym prawidłam:

 kóždy kraj ma znajmjeńša tři hłosy,
 kraje z wjace hač dwěmaj milionomaj wobydlerjow maja štyri hłosy,
 kraje z wjace hač šěsć milionami wobydlerjow maja pjeć hłosow,
 kraje z wjace hač sydom milionami wobydlerjow maja šěsć hłosow.

Potajkim su małe kraje lěpje reprezentowane hač wulke. W krajach, hdźež knježi knježerstwowa koalicija z wjacorych stronow, su zastupjerjo wšěch stronow w Zwjazkowej radźe zastupjeni.

+ Rozdźělenje sydłow w Zwjazkowej radźe kraj wobydlerjoStaw wobydlerstwa dnja 31. decembra 2013 hłosy knježacestrony  přichodnewólbypo prawidłownym wólbnym turnusu před-sydstwokalenderske lěto předsydstwa, w kotrymž tute zwjetša leži; potajkim lěto po započatku předsydstwa  10.631.278 █ █ █ █ █ █  13Zeleni, CDU 2026 2029  12.604.244 █ █ █ █ █ █ 04CSU, Swobodni wolerjo 2023 2028  3.421.829 █ █ █ █ 08SPD, Lěwica, Zeleni 202109-18 2034  2.449.193 █ █ █ █ 16SPD, CDU, Zeleni 2024 2036  657.391 █ █ █ 12SPD, Zeleni, Lěwica 2023 2026  7.790.559 █ █ █ █ █ █ 12SPD, CDU 2022 2030  2.160.840 █ █ █ █ 17Lěwica, SPD, Zeleni 2024 2022   1.746.342 █ █ █ 11SPD, Zeleni 2025 2023  6.045.425 █ █ █ █ █ 06CDU, Zeleni 2023 2031  1.596.505 █ █ █ 08SPD, CDU 2021 2024  3.994.366 █ █ █ █ 12SPD, Zeleni, FDP 2026 2033  990.718 █ █ █ 07CDU, SPD 2022 2025  4.046.385 █ █ █ █ 07CDU, Zeleni, SPD 2024 2032  2.244.577 █ █ █ █ 07CDU, SPD, Zeleni 2026 2021  2.815.955 █ █ █ █ 14CDU, FDP, Zeleni 2022 2035  17.571.856 █ █ █ █ █ █ 12CDU, FDP 2022 2027 cyłkownje 80.767.463 69 

 Nóžki 

 Wotkazaj 

 Oficialne webstrony Zwjazkoweje rady

Kategorija:Politika w Němskej
Kategorija:Berlin
Kategorija:Parlament